La Rochelle

**La Rochelle** je lučki grad i općina od 78,535 stanovnika, i aglomeracija od 138,236 stan. na zapadu Francuske u Regiji Nouvelle-Aquitaine u Departmanu Charente-Maritime u kom je 
administrativni centar

## Geografija

La Rochelle se prostire u uvali Baskijskog zaljeva, udaljen 136 km jugozapadno od Poitiersa.
Od oceana ga štiti otok Re pa ima dobru pirodnu luku.
## Historija

Prvi put je spomenut u 10. vijeku u dokumentu Akvitanskog vojvode Guillauma I.

La Rochelle se razvio u 12. vijeku nakon što su Akvitanski vojvode razorili nedaleki Châtelaillon. Za Stogodišnjeg rata (1337. – 1453.) između 
Engleske i Francuske, nekoliko je puta prelazio iz ruke u ruku, sve dok ga Francuzi nisu konačno zauzeli 1372.

Za reformacije postao je jedan od važnijih hugenotskih centara. Nakon masakra u Bartolomejskoj noći 1572., kad su pobijeni brojni 
hugenoti, u La Rochelle su se sklonili oni koji su izbjegli masakr. Za vladavine Louisa XIII  (1610.-43), La Rochelle je stao na stranu Engleza koji su 
napali Otok Re. Zbog tog je kralj poslao svog ministra Richeliea sa vojskom. 
Richelieu je započeo opsadu La Rochella i podigao golemi zid prema Atlantiku da spriječi engleske brodove da pomognu svojim saveznicima. 
Grad je kapitulirao nakon što je za 15 mjeseci  3 /4 njegovih građana pomrlo je od gladi.

Od tog se polako oporavljao, kad ga je 1685. snašla nova  nevolja - poništenje Edikta iz Nantesa, kojima su dotad hugenotima garantirane vjerske i građanske slobode, Zbog tog se puno građana  iselilo. 
Tokom 17. vijeka bio je važna luka za  ltrgovinu robljem.

Udarac za luku i grad bio je i gubitak Kanade u 18. vijeku, kad se smanjio promet u luci

Nova trgovačka luka *La Pallice*, za brodove dubljeg gaza podignuta je 1890., 5,5 km) zapadno od centra grada.

Za Drugog svjetskog rata to je bila pomorska baza njemačke Kriegsmarine za podmornice, zbog tog ga je saveznička avijacija više 
puta bombardirala 

Nakon rata i obnove grad se proširio prema zapadu i novoj luci, gdje su podignuti brojni idustrijski pogoni, od cementare do brojnih pogona 
naftne, kemijske i mašinske industrije (dijelovi za avione, automobile i TGV vlakove).

La Rochelle je od 1993. kad je osnovan Université de La Rochelle i grad studenata, naučnih instituta i muzeja.

## Znamenitosti
Ulaz u staru luku brane dva masivna tornja iz 14. vijeka, veći * Toranj sv. Nikole*  (Tour Saint-Nicolas), na istoku i manji kružni na zapadu - * Lančani toranj*  (Tour de la Chaîne). On je 
tako nazvan  jer se noću iz njega razapinjao veliki lanac da zatvori luku. U 15. vijeku podignut je treći šiljasti toranj - * Tour de la Lanterne* , da služi kao svjetionik.

Pored stare luke, koja je danas pretvorena u marinu, ostale atrakcije su gotička gradska vrata sa 
satom - * Porte de la Grosse-Horloge* , renesansne palače vijećnice (Hôtel de Ville) i burze (Hôtel de la Bourse) iz 
18. vijeka, katedrala iz 18. vijeka i romanička crkva (11.-12. vijek).

## Privreda i transport

Privreda grada bazira se na industriji, transportu i turizmu.
Luka La Pallice sa 8,8 miliona tona prometa 2021, je među najvećima u Francuskoj, sa svojim novim terminalima za naftu, tropska drva i putničkim terminalom za brodove za krstarenje.

Pored nje je 1994. otvorena nova luka za atlansku ribarske flotu *Chef de Baie*.
Nova marina Minimes iz 1972., sa  4,700 novih vezova za jahte pomogla je gradu da postane poznata turistička destinacija koju posjećuje 3 miliona turista godišnje.

Autoputom N 11 povezan je Poitiersom i ostalim većim gradovima, a ima i Internacionalni *[[Aerodrom]] La Rochelle–Île de Ré* (IATA: LRH, ICAO: LFBH).

## Reference

## Vanjske veze

* ''La Rochelle'' (službene stranice) 
* ''La Rochelle''